Імкненне да беларускамоўнасці спараджае тэндэнцыю “збеларушчваць” і такія словы ці элементы, якія гэтага не патрабуюць. Напрыклад, суфікс “ір”, які надзвычай шырока распаўсюджаны ў рускай і адсутнічае ва ўкраінскай, у нашай ужо стала заняў сваё месца. Між іншым яго хочуць ліквідаваць: або праз прыбіранне (тады кажуць “асацыюецца” замест “асацыіруецца”), або праз трансфармаванне нібыта ў бок больш беларускага гучання (тады кажуць “камандыроўка”, “камандыр” замест “камандзіроўка”, “камандзір”).